Kommunerne er blevet bedømt på en række parametre af de lokale virksomheder. - Bestyrelsen for Brønderslev Erhverv og turisme og medarbejderne hos os er rigtig stolte af undersøgelsens resultat. Særligt er vi glade ved det, at undersøgelsen er fremkommet ved interview af vores erhvervsvirksomheder i Brønderslev kommune, og stolte over Brønderslev kommunes placering som som Nordjyllands bedste med hensyn til overordnet vurdering af erhvervsvenlighed, siger erhvervschef i Brønderslev, Marianne Gade.
Dansk Industri har torsdag offentliggjort den store, landsdækkende undersøgelse om erhvervsklimaet i landets kommuner. Undersøgelsen viser at erhvervsklimaet i Brønderlsev er i top ti på landsplan og igen bedst i Nordjylland.